3 การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

       สินค้าหลักของบริษัทและบริษัทย่อยแบ่งเป็น

       (ก.) สินค้าส่งขายต่างประเทศ :-

       (1) อาหารทะเลแช่แข็ง ผลิตที่ บริษัท ซีฮอร์ส จำกัด(มหาชน) ที่จังหวัด

      สงขลา และ บริษัท ซีฮอร์ส จำกัด(มหาชน) สาขาดอนสัก จ. สุราษฏร์ธานี

       - กุ้งแช่แข็ง : กุ้งกุลาดำ, กุ้งแช่บ๊วย, กุ้งโอคั๊ก และอื่น ๆ

       - ปลาหมึกแช่แข็ง : หมึกกระดอง, หมึกสาย, หมึกกล้วย,หมึกหอม

       - ปลาแช่แข็ง : ปลาตาโต, ปลาข้างเหลือง, ปลาหลังเขียว,

       ปลาทู,ปลาหนวดฤาษี

             - กั้ง : กั้งกระดาน

- หอยปอกเปลือกแช่แข็ง : หอยลาย ,หอยแมลงภู่

       ลักษณะของลูกค้า ส่วนใหญ่เป็นผู้นำเข้าที่มีห้องเย็น(COLD STORAGE) เป็นของตนเอง
มีบางส่วนที่เช่าห้องเย็นเท่านั้น เพราะการสั่งซื้อจากบริษัทฯ จะต้องสั่งซื้ออย่างน้อยเป็นปริมาณ 1
ตู้คอนเทนเนอร์ (CONTAINER) ซึ่งตู้คอนเทนเนอร์ จะมีความจุตั้งแต่ 10 ตันขึ้นไป
(ตู้ขนาดความยาว 20 ฟุต มีความจุ 10-12 ตัน และตู้ขนาดความยาว 40 ฟุต มีความจุ 22-28
ตัน) โดยลูกค้าทั้งหมดนี้ จะทำการขายสินค้าต่ออีกครั้ง เป็นการขายปลีกให้แก่ลูกค้ารายย่อย
ได้แก่ภัตตาคาร, ร้านอาหาร, ร้านจำหน่ายอาหารทะเลและ SUPERMARKET
หรือบางครั้งก็เป็นการสั่งตรงจาก SUPERMARKET หรือร้านจำหน่ายอาหารทะเลโดยตรง
ถ้ามีความต้องการที่มีปริมาณค่อนข้างมาก (อย่างน้อยเท่ากับความจุ 1 ตู้คอนเทนเนอร์)
ซึ่งการขายจะมีทั้ง BRAND ของบริษัทฯ เป็นส่วนใหญ่และมี BRAND ของลูกค้าบ้างเล็กน้อย

  

       (2) อาหารทะเลบรรจุกระป๋อง (ผลิตที่ บริษัท ซีฮอร์ส จำกัด(มหาชน)  ที่ จ.
สงขลาเพียงแห่งเดียว)

       - ปลาหมึกในซอส

       - แกงไตปลา

       - ปลาซาร์ดีนในซอสมะเขือเทศ/ในน้ำมันถั่วเหลือง

       - ปลาทูแมคเคลเรลในซอสมะเขือเทศ/ในน้ำมันถั่วเหลือง

  - ปลาซาร์ดีนสำหรับสัตว์เลี้ยง

ลักษณะของลูกค้า เป็นผู้นำเข้าที่มีคลังสินค้า เป็นของตนเอง และ/หรือเช่าคลังสินค้าของบุคคลอื่น
การสั่งซื้อจะต้องมีปริมาณความจุอย่างน้อย 1 ตู้คอนเทนเนอร์ เช่นเดียวกับอาหารทะเลแช่แข็ง
โดยลูกค้าเหล่านี้จะทำการขายปลีก สู่ร้านค้า และ SUPERMARKET ต่อไป
การขายส่วนใหญ่จะผลิตตาม BRAND และความต้องการของลูกค้าเป็นหลัก
(แต่ละประเทศมีความแตกต่างกันในเรื่องของรสชาติ เช่นบางประเทศชอบปลาในซอส
บางประเทศชอบปลาในน้ำมันพืช)

       (ข.) สินค้าส่งขายในประเทศ (มีการขายทั้ง บริษัท ซีฮอร์ส จำกัด(มหาชน)และ บริษัท
ขอนแก่นคอร์เปอ

เรชั่น (1990) จำกัด)

       (1) อาหารทะเลแช่แข็ง ซึ่งประกอบด้วย :-

       - ปลาทูและปลาทะเลทั้งตัว

-   หัวหมึกหอม, หัวหมึกกระดอง

-   ปลาหมึกแช่แข็ง

-   ปลาแช่แข็ง

ในปัจจุบัน ทางบริษัทฯ ได้มีการขายให้กับลูกค้าภายในประเทศบ้างแล้ว โดยที่ลูกค้าจะมีทั้งซื้อตรง
ซึ่งจะเป็นร้านอาหาร/ภัตตาคาร และพ่อค้าคนกลาง ที่จะนำสินค้าไปกระจายต่ออีกครั้งหนึ่ง
ลักษณะสั่งซื้อไม่จำเป็นว่าจะต้องมีปริมาณเป็นตู้ CONTAINER เพราะการขนส่งสะดวก
โดยทางบริษัทฯ จะบริการจัดส่งให้ลูกค้า เช่น ที่กรุงเทพฯ
แต่ลูกค้าจะต้องเช่าห้องเย็นเพื่อเก็บสินค้าเอง (ในบางรายที่ไม่มีห้องเก็บเป็นของตนเอง)

ในส่วนของ บริษัท ขอนแก่นคอร์เปอเรชั่น (1990) จำกัด จะมีการขายส่ง/ปลีก
ตามแถบจังหวัดภาคอีสานตอนบน เช่น ขอนแก่น เลย อุดรธานี ซึ่งลูกค้าส่วนใหญ่
จะเป็นร้านอาหารและภัตตาคาร

(2) อาหารทะเลกระป๋อง ซึ่งประกอบด้วย :-

-   ปลาซาร์ดีนในซอสมะเขือเทศ

-   ปลาทูแมคเคลเรลในซอสมะเขือเทศ

ปี 2546 บริษัทฯ ได้เริ่มจำหน่ายปลากระป๋องในประเทศภายใต้แบรนด์สินค้า เค เค หรือ K.K.
ซึ่งในปี 2547 ยอดการจำหน่ายเพิ่มขึ้น
และถือว่าประสพความสำเร็จในการกระจายสินค้าในประเทศเป็นอย่างดี และในปี 2548 บริษัทฯ
ยังคงรักษายอดจำหน่าย ได้ใกล้เคียงกับปีก่อน และจะมุ่งเน้นไปยังเขตอื่นๆ ภายในประเทศเพิ่มเติม

(ค.) สิทธิหรือข้อจำกัดในการประกอบธุรกิจ

      

(1) บัตรส่งเสริมการลงทุน

  บริษัทได้รับสิทธิและประโยชน์ตามบัตรส่งเสริมการลงทุน เลขที่ 1305/2541 ลงวันที่ 6
  กรกฎาคม 2541 ในกิจการผลิตอาหารทะเลและอาหารสัตว์บรรจุภาชนะผนึก ประเภท 1.8
  การผลิตอาหาร และประเภท 1.16 การผลิตอาหารสัตว์ โดยให้ได้รับสิทธิและประโยชน์
  และปฏิบัติตามเงื่อนไขที่สำคัญคือ (ก)
  ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดเวลา
  8 ปี (ข)
  ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล (ค)
  ให้ลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละห้าสิบของอัตราปกติ
  มีกำหนดเวลา 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล (ง)
  ให้ได้รับอนุญาตให้หักค่าขนส่ง ค่าไฟฟ้า ค่าประปา สองเท่าของค่าใช้จ่ายดังกล่าว
  เป็นระยะเวลา 10 ปี และ (จ)
  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลา
  10 ปี เป็นต้น

  บริษัทได้รับสิทธิและประโยชน์ตามบัตรส่งเสริมการลงทุน เลขที่ 1222/2541 ลงวันที่ 25
  พฤษภาคม 2541
  ในกิจการผลิตสัตว์น้ำแช่แข็ง ประเภท 1.8 การผลิตอาหาร โดยให้ได้รับสิทธิและประโยชน์
  และปฏิบัติตามเงื่อนไขที่สำคัญ คือ (ก) ยกเว้นภาษีเงินได้นิติบุคคล
  สำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดเวลา 8 ปี (ข)
  ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษี
  เงินได้นิติบุคคล (ค)
  ให้ลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละห้าสิบของอัตราปกติมีกำหนดเวลา
  5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล (ง)
  ให้ได้รับอนุญาตให้หักค่าขนส่ง ค่าไฟฟ้า ค่าประปาสองเท่าของค่าใช้จ่ายดังกล่าวเป็นระยะเวลา
  10 ปี และ (จ)
  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลา
  10 ปีเป็นต้น

  บริษัทได้รับสิทธิและประโยชน์ตามบัตรส่งเสริมการลงทุน เลขที่ 1198/2541 ลงวันที่ 7
  พฤษภาคม 2541 ในกิจการผลิตสัตว์น้ำแช่แข็ง ประเภท 1.8 การผลิตอาหาร
  โดยให้ได้รับสิทธิและประโยชน์ และปฏิบัติตามเงื่อนไขที่สำคัญ คือ (ก)
  ยกเว้นภาษีเงินได้นิติบุคคล
  สำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดเวลา 8 ปี (ข)
  ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล (ค)
  ให้ลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละห้าสิบของอัตราปกติมีกำหนดเวลา
  5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล (ง)
  ให้ได้รับอนุญาตให้หักค่าขนส่ง ค่าไฟฟ้า ค่าประปา สองเท่าของค่าใช้จ่ายดังกล่าว
  เป็นระยะเวลา 10 ปี และ (จ)
  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออก
  เป็นระยะเวลา 10 ปีเป็นต้น

  ยอดขายในประเทศและต่างประเทศในงบการเงินเฉพาะบริษัทแยกตามส่วนงานธุรกิจที่ได้รับการส่งเสริมและไม่ได้รับการส่งเสริมการลงทุน
  สำหรับปีสิ้นสุดวันที่ 31 ธันวาคม 2548 และ 2547 ประกอบด้วย

  2548

ส่วนงานอาหารทะเลแช่แข็ง ส่วนงานอาหารทะเลบรรจุกระป๋อง

ในประเทศ ต่างประเทศ รวม ในประเทศ ต่างประเทศ รวม รวมทั้งสิ้น

(พันบาท)

  ---------------------- -------- --------- --------- -------- --------- --------- ---------
  ธุรกิจที่ได้รับการส่งเสริม     11,762   614,737   626,499   33,022   198,295   231,317   857,816

  ธุรกิจที่ไม่ได้รับการส่งเสริม   37,677   -         37,677    -        -         -         37,677

  รวม                    49,439   614,737   664,176   33,022   198,295   231,317   895,493
  ---------------------- -------- --------- --------- -------- --------- --------- ---------

  2547

ส่วนงานอาหารทะเลแช่แข็ง ส่วนงานอาหารทะเลบรรจุกระป๋อง

ในประเทศ ต่างประเทศ รวม ในประเทศ ต่างประเทศ รวม รวมทั้งสิ้น

(พันบาท)

  ---------------------- -------- --------- --------- -------- --------- --------- ---------
  ธุรกิจที่ได้รับการส่งเสริม     10,224   745,162   755,386   60,864   106,501   167,365   922,751

  ธุรกิจที่ไม่ได้รับการส่งเสริม   -        -         -         -        -         -         -

  รวม                    10,224   745,162   755,386   60,864   106,501   167,365   922,751
  ---------------------- -------- --------- --------- -------- --------- --------- ---------

(2) สิทธิอื่น     

       ไม่มี

      

(3) ข้อจำกัดในการประกอบธุรกิจ

       ปัจจุบันมีผู้ประกอบการในอุตสาหกรรมส่งออกอาหารทะเลกันมาก
ไม่เฉพาะในประเทศไทยเท่านั้น แต่ในประเทศอื่นๆ ที่มีพรมแดนติดทะเล เช่น จีน, เวียดนาม,
อินเดีย ฯลฯ ก็มีผู้ประกอบการเช่นเดียวกันนี้มากเช่นกัน
ทำให้ธุรกิจประเภทนี้จะเป็นตลาดของผู้ซื้อโดยผู้ซื้อสามารถเลือกสินค้า และราคาได้ตามความพอใจ
เมื่อ 2 ปีที่ผ่านมา ราคาน้ำมันได้ปรับตัวสูงขึ้น ไปมากจนทำให้ผู้ประกอบการเรือประมง
โดยส่วนใหญ่ไม่สามารถที่จะทนแบกรับต้นทุนที่เพิ่มขึ้นได้ จนกระทั่งได้หยุดการประมงไปแล้ว
และการที่จะทำราคาสินค้าอาหารทะเลเพิ่มขึ้น
เพื่อชดเชยต้นทุนที่สูงขึ้นให้กับชาวประมงนั้นก็ทำได้ยากเช่นกัน เพราะถ้าหากราคานี้ไปจนถึงจุดๆ
หนึ่งแล้ว ผู้บริโภคก็หันไปซื้อเนื้อไก่, สุกร แทน

3.2 การตลาดและภาวะการแข่งขัน

1.  การตลาด

    1.  กลยุทธ์การตลาดและการแข่งขัน

       -
เน้นคุณภาพสินค้าโดยคำนึงถึงความสดของวัตถุดิบที่ทางบริษัทได้เปรียบกว่าคู่แข่งขันเนื่องจากมีโรงงานที่ตั้งอยู่ใกล้กับแหล่งวัตถุดิบ

- การส่งมอบสินค้าตรงตามเวลา

- การมีสินค้าไว้ขายได้อย่างสม่ำเสมอ แม้ว่าจะเป็นช่วงฤดูขาดแคลน

ภายใต้ภาวะอุตสาหกรรมที่เป็นอยู่ในปัจจุบัน ทางบริษัทตั้งเป้าที่จะขยายตลาดไปสู่ประเทศใหม่ๆ
ที่ปลอดภัยจากการกีดกันทางการค้า เช่น เกาหลี จีน และออสเตรเลีย
การผูกสัมพันธ์กับพันธมิตรคู่ค้าต่างประเทศ
การขายโดยตรงที่จะถึงลูกค้าปลายทางโดยผ่านคนกลางให้น้อยที่สุด
ก็เป็นสิ่งที่บริษัทจะคงดำเนินการต่อไป

  จุดเด่น : ทางบริษัทฯ มีลูกค้าที่ได้มีการซื้อขายมาเป็นเวลานาน โดยส่วนใหญ่ ซึ่งในส่วน
  ความสัมพันธ์อันนี้ทำให้ทางบริษัทฯ สามารถคงส่วนแบ่งตลาดเดิม ๆ ไว้ได้

  จุดด้อย : สถานการณ์ภาวะตลาดของอาหารทะเลในปัจจุบัน จะเป็นตลาดของผู้ซื้อ
  โดยที่ผู้ซื้อสามารถเลือกซื้อสินค้าจากผู้ผลิตรายใด จากประเทศใดก็ได้ เพราะ Supply
  ยังมีมากกว่า Demand และหากราคาสินค้าอาหารทะเลสูงขึ้น ถึงจุดๆ หนึ่ง
  เนื่องจากต้นทุนที่สูงขึ้นก็ตาม ทางลูกค้า (ผู้บริโภค)
  สามารถทดแทนสินค้าอาหารทะเลด้วยอาหารชนิดอื่นได้ เช่น เนื้อไก่, สุกร เป็นต้น

นโยบายการตั้งราคา : จะมีการให้ราคาลูกค้าที่ซื้อโดยตรง
และหรือปริมาณมากที่ถูกกว่าลูกค้าซื้อผ่าน

  AGENTS ทั้งหลาย เพราะทางบริษัทฯ จะต้องจ่ายค่า COMMISSION ให้กับ

  AGENTS ด้วย

1.2 การจำหน่ายและช่องทางการจัดจำหน่าย

  : บริษัท ซีฮอร์ส จำกัด(มหาชน)

  การจำหน่าย ทางบริษัทฯ มีแผนก MARKETING ของบริษัทฯ เอง ซึ่งทำการ

  ติดต่อจำหน่ายสินค้าแก่ลูกค้าโดยทั่วไปทั้งตลาดภายในประเทศ

  และภายนอกประเทศ โดยมีวิธีการจำหน่าย 2 วิธี คือ ขายโดย

ตรงแก่ลูกค้าปลายทาง และขายผ่าน AGENTS

       ผู้แทนจำหน่าย ทางบริษัทฯ ไม่มีการแต่งตั้งผู้แทนจำหน่ายอย่างเป็นทางการแต่

อย่างใด

: บริษัท ขอนแก่นคอร์เปอเรชั่น (1990) จำกัด

       การจำหน่าย ทางบริษัทฯ มีการจำหน่ายโดยตรงกับลูกค้าปลายทางคือร้าน
อาหารและภัตตาคาร

ผู้แทนจำหน่าย ไม่มี

      

1.3 ลักษณะของลูกค้าและความสัมพันธ์ระหว่างลูกค้ากับบริษัทหรือบริษัทย่อย

    ลูกค้ามีทั้งซื้อโดยตรงและผ่านทาง AGENT ลูกค้าส่วนใหญ่มีความสัมพันธ์กับบริษัทฯมาเป็นเวลานาน

ลูกค้าส่วนใหญ่ที่นำเข้า จะนำสินค้าไปขายปลีกให้กับร้านอาหารภัตตาคาร, SUPERMARKET และลูกค้าบาง

 ส่วนเป็นร้านอาหาร หรือ SUPERMARKET เอง

สัดส่วนการขายให้ลูกค้า 10 รายแรก 3 ปี ที่ผ่านมา(ตามมูลค่า)

ปี 2548 ปี 2547 ปี 2546

ลูกค้ารายใหญ่ 10 รายแรกต่อ

ยอดขายรวม 42.87% 40.71% 41.34%

จะเห็นได้ว่าสัดส่วนการขายให้กับลูกค้ารายใหญ่ 10 รายแรก ของบริษัทฯ โดยเฉลี่ย
จะเกือบประมาณ 41% ของยอดขายรวม ซึ่งบริษัทได้เพิ่มการจำหน่ายในลูกค้ารายอื่นๆ เพิ่มขึ้น
เพราะไม่ผูกขาดเอาไว้กับ กลุ่มใดกลุ่มหนึ่ง (ทางบริษัทฯ
ไม่มีการขายสินค้าให้กับลูกค้ารายหนึ่งรายใดเกิน 30% ของยอดขายรวมในแต่ละปีของ 3
ปีที่ผ่านมา)

   

1.4 ผลของฤดูกาลที่กระทบต่อการดำเนินธุรกิจของบริษัทหรือบริษัทย่อย

      ปัจจุบันฤดูกาลการจับสัตว์น้ำได้มีการเปลี่ยนแปลงไปมากจากอดีต ก็คือ
จะมีฤดูกาลที่ไม่แน่นอน แต่ผลกระทบที่ชัดเจนในปัจจุบันต่อปริมาณ
และราคาของสัตว์น้ำกลับเป็นเรื่องของราคาน้ำมันที่สูงขึ้น
ทำให้เรือประมงมีต้นทุนสูงและมีโอกาสขาดทุน อันเนื่องจากปริมาณสัตว์น้ำที่ลดลง
และชนิดของสัตว์น้ำที่ได้อาจได้ราคาไม่คุ้มกับต้นทุนการออกเรือต่อรอบ
จึงส่งผลให้จำนวนเรือประมงลดลงไปมาก

อย่างไรก็ตามทางบริษัท
ก็ได้พยายามเพิ่มราคาขายสินค้าเพื่อที่จะสามารถรับซื้อวัตถุดิบที่มีต้นทุนเพิ่มขึ้นด้วย
ซึ่งจะทำให้เรือประมงมีรายได้เพิ่มขึ้น และได้รับผลกระทบน้อยที่สุด

- สภาวะอุตสาหกรรมและการแข่งขัน

ปัจจุบันสภาวะอุตสาหกรรมส่งออกอาหารทะเล ค่อยข้างจะลำบาก ถึงแม้ว่าปัญหาการแข่งขันระหว่าง
ผู้ผลิตเองจะเริ่มน้อยลง แต่ปัญหาที่ภาคอุตสาหกรรมส่งออกอาหารทะเลกำลังเผชิญอยู่คือ
วัตถุดิบที่น้อยลงไปมาก เพราะเรือประมงหยุดทำการประมงไปมากแล้ว
เนื่องจากทนแบกรับต้นทุนที่สูงขึ้น(ราคาน้ำมัน) ไม่ไหว
การที่จะไปขึ้นราคาสินค้าเพื่อช่วยให้ราคาวัตถุดิบกับชาวประมงได้สูงขึ้นก็ทำได้ยากเช่นกัน
เพราะถ้าราคาสินค้าอาหารทะเลสูงขึ้นจนถึงจุดๆ หนึ่งแล้ว ผู้บริโภคก็หันไปบริโภคเนื้อไก่, สุกร
แทน

ตั้งแต่ปี 2549 ถึง 2551 ทางสหภาพยุโรปได้มีมติในการให้สิทธิ GSP กับประเทศไทยอีกครั้ง
สำหรับภาคสินค้าอาหารทะเลก็ได้รับสิทธิเช่นกัน
ซึ่งจะทำให้ภาคอุตสาหกรรมส่งออกอาหารทะเลจากประเทศไทยไปยังสหภาพยุโรป
สามารถแข่งขันกับคู่แข่งประเทศอื่นๆ ได้

- โครงสร้างอุตสาหกรรม

อุตสาหกรรมที่ส่งออกอาหารทะเลแช่แข็งและอาหารทะเลกระป๋องสามารถสร้างรายได้ให้กับประเทศไทยเป็น

อย่างมาก โดยปี 2548 มีการส่งออกเฉพาะประเภทที่เกี่ยวข้องกับบริษัทดังนี้

+------------------+------------+--------------+-----------------------+
| ประเภท           | ปริมาณ(ตัน)  | มูลค่า(ล้านบาท) | ตลาด(อันดับ 1,2,3)      |
+------------------+------------+--------------+-----------------------+
| กุ้งสดแช่แข็ง        | 181,239.00 | 37,851.00    | อเมริกา,ญี่ปุ่น,เกาหลีใต้    |
|                  |            |              |                       |
| ปลาหมึกสดแช่แข็ง    | 90,142.00  | 14,323.51    | ญี่ปุ่น,อิตาลี,อเมริกา       |
|                  |            |              |                       |
| เนื้อปลาสดแช่แข็ง    | 94,311.00  | 7,122.32     | ญี่ปุ่น,เกาหลีใต้,สิงคโปร์    |
|                  |            |              |                       |
| ปลาสดแช่แข็ง(ทั้งตัว) | 295,978.00 | 5,218.20     | มาเลเซีย,เวียดนาม,จีน    |
|                  |            |              |                       |
| ปลาทูน่ากระป๋อง     | 373,981.40 | 36,367.67    | อเ                    |
|                  |            |              | มริกา,ออสเตรเลีย,แคนาดา |
| ปลาซาร์ดีนกระป๋อง   | 46,308.00  | 2,601.80     |                       |
|                  |            |              | โ                     |
| ปลาหมึกกระป๋อง     | 1,382.00   | 204.40       | รมาเนีย,มาเลเซีย,อเมริกา |
|                  |            |              |                       |
|                  |            |              | กรีซ,เนเธอร์แลนด์ ,รัสเซีย |
+------------------+------------+--------------+-----------------------+

  ที่มา : department of business economics

สำหรับการส่งออกของบริษัทฯ มีการส่งออกปลาหมึกแช่แข็งเป็นหลัก ในส่วนอาหารทะเลแช่แข็ง
และปลาซาร์ดีนกระป๋องเป็นหลักในส่วนอาหารทะเลกระป๋อง เมื่อเปรียบเทียบกับยอดส่งออกทั้งหมด
จะเห็นได้ว่ามีสัดส่วนทั้งหมด 3.89% ของมูลค่าการส่งออกปลาหมึกแช่แข็งของประเทศไทย และ
5.37 % ของมูลค่าการส่งออกปลาซาร์ดีนกระป๋องของประเทศไทย

ในภาพรวมของอุตสาหกรรม
คาดว่าการขยายตัวของด้านการส่งออกจะเริ่มกระเตื้องขึ้นบ้างเพราะภาวะเศรษฐกิจของโลกเริ่มฟื้นตัว
แต่ผู้ประกอบการยังจำเป็นจะต้องติดตามศึกษากฎระเบียบที่ออกมาจากประเทศผู้นำเข้าอย่างเคร่งครัด
เพราะปัจจุบันถือว่าเป็นปัจจัยสำคัญในการส่งออกอีกประการหนึ่ง

  - สภาพการแข่งขัน

บริษัท ซีฮอร์ส จำกัด (มหาชน)

สภาพการแข่งขันของอุตสาหกรรมอาหารทะเลในปัจจุบันเริ่มชะลอลง
การแข่งขันระหว่างผู้ผลิตในเรื่องการตัดราคาขายก็ลดลง แต่จะไปเพิ่มการแข่งขันในด้านของต้นทุน
เพราะต้นทุนทุกๆ ด้านเริ่มสูงขึ้น และในด้านของการจัดหาแรงงาน

บริษัท ขอนแก่นคอร์เปอเรชั่น (1990) จำกัด

ปัจจุบันการแข่งขันด้านการขายอาหารทะเลในภาคตะวันออกเฉียงเหนือมีความรุนแรงเพิ่มมากขึ้น
โดยจำนวนห้องเย็นเก็บสินค้าเกิดขึ้นใหม่จำนวนมากในช่วง 2- 3 ปีที่ผ่านมา
และผู้ซื้อจะคำนึงถึงเรื่องราคาเป็นอันดับแรก

ทำให้ผู้ขายเน้นการแข่งขันด้านราคาเป็นหลัก ซึ่งส่งผลให้อัตราส่วนกำไรลดลง
เพราะฉะนั้นการคาดการณ์ในเรื่องราคาของการซื้อวัตถุดิบเป็นสิ่งสำคัญมาก
เพราะถ้าซื้อได้ต้นทุนต่ำกว่าคู่แข่งก็จะสามารถแข่งขันกับรายอื่นๆ ได้

3.3 การจัดหาผลิตภัณฑ์ หรือบริการ

  (ก.) ที่ตั้งโรงงานที่ผลิตหรือบริการ

       บริษัท ซีฮอร์ส จำกัด(มหาชน)

       สำนักงานใหญ่ : ที่ดิน 100 ไร่ 3 งาน 92.8 ตารางวา

       และโรงงาน เลขที่ 199 ถ.จะนะ-สงขลา ต.ทุ่งหวัง อ.เมือง จ.สงขลา

       ( เนื้อที่ 13 ไร่ เป็นระบบกำจัดน้ำเสีย)

      

       โรงงานที่ดอนสัก : ที่ดิน 22 ไร่ 3 งาน 62 ตารางวา (เนื้อที่โรงงานและ

       สำนักงาน 13 ไร่ 72 ตารางวา)

       เลขที่ 199 ถ.ดอนสัก-ขนอม หมู่ 8 ต.ดอนสัก อ.ดอนสัก จ.สุราษฏร์ธานี

          

  บริษัท ขอนแก่นคอร์เปอเรชั่น (1990) จำกัด

สำนักงาน : ที่ดิน 10 ไร่

และห้องเย็น      เลขที่ 159/1 หมู่ที่ 5 ถนนเมืองเก่า อ.เมือง จ. ขอนแก่น

      (ข.) กำลังการผลิตและปริมาณการผลิต    

บริษัท ซีฮอร์ส จำกัด(มหาชน)

      

      กำลังการผลิตเต็มที่ (หน่วย : ตัน)

ปี 2548 ปี 2547 ปี 2546

       อาหารทะเลแช่แข็ง 17,189 17,189 20,129

โดยสมมติฐาน ที่การผลิต 365วัน/ปี วันละ 8 ชั่วโมงหรือ 1 กะ

       อาหารทะเลกระป๋อง 9,163 9,163 13,500

โดยสมมติฐาน ที่การผลิต 365วัน/ปี วันละ 8 ชั่วโมงหรือ 1 กะ

       ปริมาณการผลิตจริง (หน่วย : ตัน)

      โดยคิดจากการผลิตจริงประมาณปีละ 300วัน และเฉลี่ยวันละ 8 ชั่วโมง หรือ 1 กะ

       ปี 2548 ปี 2547 ปี 2546

      อาหารทะเลแช่แข็ง 7,286 6,444 7,123

       (ผลิตเฉพาะโรงงานที่สงขลาและโรงงานดอนสัก)

      อาหารทะเลกระป๋อง 4,048 2,970 3,559

      การใช้กำลังการผลิต (%)

       อาหารทะเลแช่แข็ง 42.39 37.49 35.39

อาหารทะเลกระป๋อง 44.18 32.41 26.35

      อัตราเพิ่ม (ลด) ของปริมาณการผลิต (%)

                   ปี 2548 ปี 2547 ปี 2546

      อาหารทะเลแช่แข็ง 13.07 (9.53) 8.95

  อาหารทะเลกระป๋อง 36.30 (16.55) 24.70

     

บริษัท ขอนแก่นคอร์เปอเรชั่น (1990) จำกัด

       กำลังความจุของห้องเก็บสินค้า/ ปริมาณสินค้าคงคลังโดยเฉลี่ยในห้องเก็บ

กำลังความจุของห้องเก็บสินค้า (หน่วย : ตัน)

       ปี 2548 ปี 2547 ปี 2546

      อาหารทะเลแช่แข็ง 560 560 560

       ปริมาณสินค้าคงคลังรอจำหน่ายโดยเฉลี่ย (หน่วย : ตัน)

  ปี 2548 ปี 2547 ปี 2546

278.96 263.08 416.32

       (ค.) วัตถุดิบ (Raw material) และผู้จำหน่ายวัตถุดิบ (supplier)

วัตถุดิบที่สำคัญที่ทางบริษัทใช้อยู่เป็นปริมาณมากคือ ปลาหมึกและปลา มาจากเรือประมง
ปัจจุบันสืบเนื่องจากราคาน้ำมันที่สูงขึ้นทำให้จำนวนเรือประมงลดลงไปมากส่งผลให้จำนวนวัตถุดิบมีน้อย
และราคาสูงขึ้นมาก ในบางช่วงสูงกว่าราคาที่ลูกค้าปลายทาง (ผู้บริโภค) จะรับได้

  ------------------ ---------- ---------- ---------- ---------- ----------
  ราคาเฉลี่ยปลาหมึก     2548       2547       2546       2545       2544

  ปลาหมึกกล้วย         100        85         75         72         65

  ปลาหมึกเจาะ         70         60         52         50         40

  ปลาหมึกสาย          40         35         33         32         30

  ปลาซาดีน            14         13         11         11         10
  ------------------ ---------- ---------- ---------- ---------- ----------

       ในส่วนของผู้จำหน่ายวัตถุดิบ ปัจจุบันทางบริษัทให้ความสำคัญกับการซื้อวัตถุดิบมาก
เพราะจะต้องได้วัตถุดิบที่ยังมีคุณภาพดี(สด) อยู่และราคาที่เหมาะสม ซึ่งทางบริษัทฯ
จะรับซื้อวัตถุดิบจากผู้จำหน่ายวัตถุดิบที่เป็นขาประจำกับบริษัทฯ โดยส่วนใหญ่
เพราะหากมีปัญหาเรื่องคุณภาพ จะได้แก้ปัญหาได้

(ค.) ขั้นตอนการผลิตและเทคโนโยลี่การผลิต

-   บริษัท ซีฮอร์ส จำกัด(มหาชน)

             แผนภาพแสดงขั้นตอนการผลิต

  1.จัดซื้อวัตถุดิบที่สดสะอาด

  2.ล้างทำความสะอาด

อาหารทะเลแช่แข็ง อาหารทะเลบรรจุกระป๋อง

3.แปรรูปตามความต้องการ 3. ผ่านกระบวนการทำให้สุก

4.ล้างทำความสะอาดอีกครั้ง 4. บรรจุกระป๋อง

5.คัดขนาดและคุณภาพ แล้วชั่ง 5. เติมส่วนผสมปรุงรส

น้ำหนักตามที่กำหนด

6.ตรวจสอบขนาดและคุณภาพ 6. เข้าเครื่องปิดฝากระป๋อง

7.แช่แข็ง โดย Individual Quickly Frozen Contact Freezer 7. อบผ่านความร้อนโดย
RETORT

8.บรรจุหีบห่อ 8. นำไปเก็บไว้เพื่อปิดฉลาก และ

รอการนำส่งถึงมือลูกค้าต่อไป

9. เก็บไว้ในห้องเย็นเพื่อรอการส่งออก

ในส่วนของบริษัทย่อยอีกแห่งหนึ่ง คือ บริษัท ขอนแก่นคอร์เปอเรชั่น(1990) จำกัด
ไม่มีขั้นตอนการผลิตเพราะทำธุรกิจแบบซื้อมาขายไป

เทคโนโลยีการผลิต

ตลอดปี 2548 บริษัทฯ ยังคงให้ความสำคัญในด้านการผลิตอย่างต่อเนื่อง
และพยายามจะเน้นเรื่องการคัดสรรวัตถุดิบให้มีคุณภาพมากขึ้น เพื่อลดการสูญเสียระหว่างการผลิต
และพยายามที่จะผลิตวัตถุดิบให้เป็นสินค้าสำเร็จรูปให้เสร็จภายในวันทำการ
เพื่อจะได้ไม่มีวัตถุดิบคงค้างระหว่างคืน ซึ่งจะทำให้คุณภาพของสินค้าสำเร็จรูปด้อยลง

- การผลิตอาหารทะเลแช่แข็ง

ในปี 2548 ทางบริษัทได้เพิ่มเครื่องจักรในการผลิตอีกหนึ่งตัวที่สาขาสงขลา อาหารทะเลแช่แข็ง คือ
Tunnel Freezer การลงทุนในเครื่องจักรตัวนี้ประมาณ 10 ล้านบาท
ซึ่งจะช่วยให้ทางบริษัทสามารถผลิตสินค้าได้หลากหลายขึ้น และเป็นการเพิ่มกำลังการผลิตด้วย

- การผลิตอาหารทะเลกระป๋อง

ปี 2548ถือเป็นอีกปีที่ไม่ค่อยจะดีนักสำหรับการผลิตสินค้าอาหารทะเลกระป๋อง
โดยเฉพาะปลาซาร์ดีนกระป๋อง (สินค้าหลักของบริษัท) เนื่องจากราคาปลาซาร์ดีนเพิ่มสูงขึ้นมาก
จากการที่ปริมาณวัตถุดิบลดน้อยลงค่อนข้างมาก รวมถึงราคากระป๋องบรรจุก็เพิ่มสูงขึ้นด้วย
อย่างไรก็ตามทางบริษัท ก็ได้พยายามควบคุมต้นทุนการผลิตอย่างต่อเนื่อง
เพื่อให้สามารถแข่งขันได้ในตลาดทั้งภายในและต่างประเทศ

- การตลาด

กลยุทธ์ในการแข่งขัน

บริษัทฯ
ตั้งเป้าหมายที่จะใช้กลยุทธ์การแข่งขันโดยบริการลูกค้าด้วยการขายสินค้าให้ได้ตลอดทั้งปี(ทั้งในช่วงฤดูที่สินค้าขาดแคลน)โดยควบคุมราคาของสินค้าให้มีความแตกต่างน้อยที่สุด
ระหว่างช่วงฤดูกาลกับช่วงขาดแคลน ซึ่งทางบริษัทฯ
ได้สร้างห้องเย็นบรรจุวัตถุดิบเพิ่มขึ้นไว้รองรับวัตถุดิบในช่วงฤดูกาลไว้แล้วเพื่อจะนำมาใช้ในช่วงที่ขาดแคลน

นอกจากนี้บริษัท ได้เริ่มทำการตลาดในประเทศให้มากขึ้น ทั้งในส่วนอาหารทะเลแช่แข็ง
และอาหารทะเลกระป๋อง
โดยมุ่งเน้นการกระจายผลิตภัณฑ์ให้ถึงกลุ่มเป้าหมายที่ห่างไกลจากแหล่งวัตถุดิบสด

จุดเด่น : บริษัทฯ
มีลูกค้าที่มีการซื้อขายมาเป็นเวลานานโดยส่วนใหญ่ซึ่งในความสำคัญอันนี้ทำให้บริษัทฯ
ยังคงส่วนแบ่งตลาด ไว้ได้

จุดด้อย : สถานการณ์ภาวะตลาดของอาหารทะเลในปัจจุบัน จะเป็นตลาดของผู้ซื้อ
โดยที่ผู้ซื้อสามารถเลือกซื้อสินค้าจากผู้ผลิตรายใด จากประเทศใดก็ได้ เพราะ Supply
ยังมีมากกว่า Demand และหากราคาสินค้าอาหารทะเลสูงขึ้น ถึงจุดๆ หนึ่ง
เนื่องจากต้นทุนที่สูงขึ้นก็ตาม ทางลูกค้า (ผู้บริโภค)
สามารถทดแทนสินค้าอาหารทะเลด้วยอาหารชนิดอื่นได้ เช่น เนื้อไก่, สุกร เป็นต้น

นโยบายการตั้งราคา : จะมีการให้ราคากับลูกค้าที่ซื้อตรง
และ/หรือการซื้อขายปริมาณมากถูกกว่าลูกค้าที่ซื้อผ่าน AGENTS ทั้งหลาย เพราะทางบริษัทฯ
จะต้องจ่ายค่า COMMISSION ให้กับ AGENTS

(ง.) ผลกระทบต่อสิ่งแวดล้อม

      เนื่องจากเป็นอุตสาหกรรมผลิตอาหาร โดยการล้างทำความสะอาด
และการแปรรูปแล้วนำไปบรรจุในรูปสินค้ากึ่งสำเร็จรูปและสำเร็จรูป (READY TO EAT)
ซึ่งใช้วัตถุดิบส่วนใหญ่จากธรรมชาติ (อาหารทะเล)
จึงมีผลระทบน้อยมากแก่สิ่งแวดล้อมอย่างไรก็ตาม ทางบริษัทฯ
ก็ได้ปฏิบัติตามกฎระเบียบของกระทรวงอุตสาหกรรม โดยว่าด้วยการรักษาสิ่งแวดล้อม
อย่างเคร่งครัด ซึ่งทางอุตสาหกรรมจังหวัดได้เข้ามาช่วยดูแลในส่วนนี้อยู่
เกี่ยวกับกระบวนการบำบัดน้ำเสีย และน้ำทิ้งออกนอกโรงงาน และทางบริษัทฯ
ได้ทำการว่าจ้างบริษัท ศรีตรังเมนเน็จเมนต์ซาย จำกัด เป็นผู้ควบคุมดูแลกระบวนการบำบัดน้ำเสีย
และความสะอาดของน้ำทิ้งออกนอกโรงงานของบริษัทฯ อยู่ ซึ่งไม่มีปัญหาเกี่ยวกับมวลชน
ย่านใกล้เคียงกับที่ตั้งของโรงงานแต่อย่างใด

และในเดือนมกราคม 2548 บริษัท ได้รับประกาศนียบัตรรับรองมาตรฐาน ISO14001
ด้านการจัดการเกี่ยวกับสิ่งแวดล้อม จากบริษัท UNITED REGISTRAR OF SYSTEMS LTD.
โดยบริษัท มีวัตถุประสงค์เพื่อรักษาสิ่งแวดล้อมทั้งภายในและภายนอกองค์กร
รวมถึงการสร้างจิตสำนึกแก่บุคคลากรในการรักษาสิ่งแวดล้อม